TYE Personal Registrations | Regtransfers.co.uk
You searched for TYE
Alternative 'TYE' Registrations (2) [Foto's] Geweld by Amcu-staking in Mpumalanga | Maroela Media
[Foto’s] Geweld by Amcu-staking in Mpumalanga
Geweld het op 5 April 2016 uitgebreek tydens ‘n staking by Wonderfontein-steenkoolmyn in Mpumalanga Foto: ANA
Geweld het Dinsdag tydens ŉ staking van Amcu-werkers by Wonderfontein-steenkoolmyn in Mpumalanga, wat nou al drie weke lank duur, uitgebreek.
Lede van die Association of Mineworkers and Construction Union (Amcu) en veiligheidswagte het by die Glencore Wonderfontein-steenkoolmyn slaags geraak.
Bedrywighede by die myn staan al drie weke lank stil nadat die werkers oor lone begin staak het.
Die myn het in ŉ verklaring gesê die werkers het begin gewelddadig raak, nadat die betoging aanvanklik vreedsaam begin het. “Die staking het die afgelope twee weke al hoe meer gewelddadig geword,” lui die verklaring. “ŉ Interdik teen Amcu en sy lede is bekom om gewelddadige optrede by die myn te verhoed.”
Die Suid-Afrikaanse Polisiediens het gesê 57 stakende werkers is in hegtenis geneem en vrygelaat op borgtog nadat hulle ander werknemers geïntimideer en skade op naburige plase aangerig het.
Wonderfontein-steenkoolmyn is ŉ vennootskap tussen Glencore en adjunkpresident Cyril Ramaphosa se Shanduka Group.
Amcu het egter die mynbestuur daarvan beskuldig dat hulle ŉ privaat sekuriteitsmaatskappy, Bidvest Security, gehuur het om sy lede te skiet en hulle te intimideer. Amcu het op sosiale media aangevoer die lewe van ŉ myner in Suid-Afrika het geen waarde nie. “Daar is op ons lede by Shanduka-myn in Wonderfontein geskiet. Die bestuur en veiligheid het stakingsreëls verbreek. Amcu-lede is met skerp ammunisie geskiet,” beweer die vakbond.
Kwapa MacDonald, woordvoerder van die polisie, het die bewerings egter ontken en gesê betogers is met rubberkoeëls geskiet.
Manzini Zungu, woordvoerder van Amcu, was nie dadelik beskikbaar nie, aangesien hy in ŉ dringende vergadering was wat die bestuur van die myn versoek het, ná die gebeure Dinsdagoggend.
‘n Werknemer is beseer tydens die staking by Wonderfontein-steenkoolmyn in Mpumalanga (Foto: Amcu, Twitter)
Stakers het die persepsie dat hul met geweld als kan kry indien daar nie aan hul belaglike eise voldoen word nie. Hulle wil plunder en beskadig en dan bekke rek en kla wanneer mense hul eiendom en hulself wil beskerm.
Christo Jordaan · 4 jare gelede
En wie gaan betaal vi die skade wat hulle doen aan die onskuldige mense wat nie betrokke raak mt hulle intimidasie en geweld ni
Ek glo Julius het iets hiermee te doen. Hy het Sy moes on vir Cyril R.
Dis tyd dat almal wat staak, summier afgedank word. Dan kan mense wat wil werk, aangestel word. Dit geld sommer vir die stakende studente ook. Verban hulle van toekomstige universiteitsopleiding sodat die wat wil studeer, hulle studies in vrede kan verrig.
ek stem 100% saam!!
Ja Lynette, die euwel van staak behoort saam met slawerny nek omgedraai word. Jy as werknemer werk vir ‘n baas vir ‘n salaris, as jy nie tevrede is nie mag jy loop. STOP oor en uit.
Dank hulle af – “fire” hulle asseblief tog julle is besig om met die voortbestaan van die hele myn/maatskappy te dobbel.
Grietjie · 4 jare gelede
Ag nee man!!! Wanneer besef hulle laat nie net hulle, maar honderde ander mense wat wil werk, sonder werk gaan eindig.
Dit is soos met Lonmin. Die myn was n insperasie vir duisende, maar niemand weet van die gevolge van so n lang staking nie!!!
Brand en verwoes ons land. Wat gaan oorbly. Wat help dit om eiendomme en geboue te vernietig. Ag nee sies man
Hoeveel mense is afhanklik van Wonderfontein om hulle gesinne te onderhou? Breek nou af dan is dit die wat wil werk wat aan die pen ry. Dit is n bose kringloop: Pa verloor werk, ma moet harder werk, skool suffer want daar is nie meer geld vir skoolfonds nie, m.a.w hierdie klein hoeveelheid gros wat so staak beinvloed die hele gemeenskap.
Goed dan kom ons strike, verloor als en gaan leef maar soos oeries in die veld!